Podoba filozofie dialógu podľa Emmanuela Lévinasa

**Rozhovory s Philippom Nemom (1981)**

* **Biblia**: kniha kníh
* **M. Heidegger: Sein und Zeit** (Bytie a čas) – modelové dielo ontologie; bytie je slovesné substantívum = bytie sa koná.
* **Ono je (il y a)** = Neosobné bytie; podobnosť s prázdnou mušľou, ak ju priložíme k uchu, prázdno akoby bolo plné, ako keby hučalo, šumelo.

„Aj v absolútnom prázdne, aké si možno predstaviť, v prázdne pred stvorením“ ono je. „Je to akýsi šum, ktorý sa vracia, aj keď ho poprieme - ani ničota, ani bytie“.

Z desivého „ono je“ sa možno vymknúť jedine zosadením zvrchovaného ja, nadviazaním vzťahu k druhému, ktorý však nebude mať povahu lásky, ale zodpovednosti.

Prijatím zodpovednosti za Druhého sa dá vyslobodiť z onoho nezmyselného a anonymného šumu bytia a oslobodiť sa z „ono je“.

* **Samota a bytie**: Podľa Lévinasa by jedným z riešení mohol byť vzťah k svetu predstavovaný poznaním - svojou podstatou vzťah k niečomu, v čom sme si rovní, čo obsiahneme. Poznanie však nemôže byť náhradou za spoločenský vzťah, je to vždy a stále ešte samota.
* **Láska a filiácia**: Lévinas tvrdí, že pri milostnom vzťahu inakosť a dualita nemiznú a vzrušujúce je práve to, že sú dvaja a ten druhý je úplne iný.

Je to vzťah k inakosti, k tajomstvu, čiže k budúcnosti, k tomu, čo vo svete, kde všetko je tu, nikdy tu nie je - čo je mimo dosahu.

Druhý model vzťahu k druhému je rodičovstvo. Vzťah ešte tajuplnejší. Je to vzťah k druhému, keď ten druhý je úplne iný, a napriek tomu je aj akosi mnou.

* **Tajomstvo a sloboda**: Jediným spochybnením slobody nie je podľa neho zrážka so slobodou druhého, ale vedomie, že tvárou v tvár druhému nie je človek slobody hoden. Mravnosť je u Lévinasa založená na možnosti prijať druhého tak, aby mal prednosť predo mnou. Svobodu určuje slovo niekoho iného, či už ide o človeka alebo Boha.
* **Tvár** : Stretnutie s tvárou je záležitosť etická. Keď totiž vidíte nos, oči, čelo a bradu, môžete ich popísať, obraciate sa k druhému ako k predmetu. S druhým sa však najlepšie stretneme vtedy, keď farbu jeho očí nepostrehneme. Keď si všímame farbu očí, nie sme s druhým v sociálnom vzťahu. Tvár je vystavená, ohrozená, ako priamo vyzývajúci k aktu násilia. A pritom presne tvár je to, čo nám bráni zabiť.

Tvár je úzko spätá s rozhovorom. Tvár hovorí, umožňuje a začína rozhovor s druhým.

Tým pravým autentickým vzťahom je práve rozhovor, presnejšie povedané odpoveď - či zodpovednosť.

**Tradičné pojímanie dialógu**

* Podľa Sokrata, Platóna a Sofistov nejde v dialógu prednostne o skutočnosť duchovného vzťahu medzi *Ja* a*Ty*, ale skôr o filozoficky prehĺbené porozumenie nejakému obsahu.
* Dialogický charakter dialógu
* Dialóg ako metóda poznávania pravdy

**Filozofia dialógu**

* Vznik na počiatku dvadsiatich rokov 20. storočia v západnom filozofickom myslení ako nesúhlasná odozva na krízu európskej humanity, ktorú spôsobilo prílišné sebavedomie poznávajúceho *Ja*
* Tento egocentrizmus spôsobil, nedostatkom vzťahového vnímania, zvecnenie druhého človeka.
* Hlavnou podmienkou ľudstva je vzťah k *Ty*
* Filozofia dialógu vychádza zo vzťahu medzi *Ja* a *Ty*, medzi mnou a tým druhým, pričom ten druhý nie je analógiou mňa samotného, ale je úplne iný.
* Svet osobných vzťahov a sociálnych celkov sa navzájom ovplyvňujú

**Podstata dialógu podľa E. Lévinasa**

* Dialóg vyjadruje vzťah, ktorého zmyslom je predovšetkým uznanie *Druhého*, ako rovnocenného partnera.
* Do popredia sa dostáva dialóg so svojou vzťahovou vzájomnosťou, tj. dialogický vzťah sa deje od *Ja* k *Ty*. V pojatí Lévinasa v stretnutí tvárou v tvár s *Druhým*
* stretnutie s tvárou je pohľad na ňu, snaha o poznanie tváre v jej detailoch, niečím čo ju zvecňuje a čo bráni skutočnému sociálnemu vzťahu. Ten nastáva vtedy, keď ju necháme pristúpiť v jej exteriorite.
* Pojem exteriority: exteriorita je podstatou každej bytosti a znamená ľudskú rozdielnosť vzdorujúcu zjednoteniu.

**Význam jazyka**

* Reč a jazyk sú médium vo vzťahu, pretože rečou môžeme osloviť *Druhého* a začať dialóg
* Tvár je spojená s rečou. Stretnutie tvárou v tvár sa neodohráva v pohľade, ale v tom, že tvári odpovedám, čím preberám zodpovednosť za druhého.